Aalborg DH kæmper for point i bunden af ligaen, og lørdag var holdet tæt på to point ekstra til regnskabet. Men det satte FIF en stopper for.

De to hold, der begge kæmper for at hive sig op fra bunddynget i damernes bedste håndboldrække, spillede lørdag en meget tæt kamp på Frederiksberg. Med bare ti minutter igen var Aalborg DH faktisk foran med tre mål, men den gode stime fik en ende - og i sidste ende måtte nordjyderne se Frederiksberg løbe med sejren, 19-18, og samtidig overhale ADH i tabellen. Aalborg DH?s profil Stine Jørgensen kaldte efter kampen pointtabet for uretfærdigt: - Det var en blandet kamp med meget få mål. Holdene kæmper, alt hvad de kan, og det er så uretfærdigt, at begge hold ikke får point. Der var også lidt med nogle ærgerlige dommerkendelser til sidst, siger Stine Jørgensen til HBOLD.dk og fortsætter: - Det er virkelig ærgerligt, for vi havde fortjent et point, men vi må op på hesten igen. Vi kan da tage det positive med os, at vores spil går i den rigtige retning. Aalborg DH ligger lige nu på en 10 plads med bare tre point efter otte kampe.S